ম্যারাথনে তো নির্দিষ্ট দূরত্বে প্রতিযোগীদের জন্য জলের ব্যবস্থা করা থাকে। সেই জল পান করে প্রতিযোগীরা সতেজ হন। বাকি দূরত্ব আরও তেজীয়ান হয়ে দৌড়ন তাঁরা।
২৪ সেপ্টেম্বর ইংল্যান্ডে যে ম্যারথনের আয়োজন করা হচ্ছে, তা সবঅর্থেই অভিনব। এখানে জলের বদলে প্রতিযোগীদের জন্য বরাদ্দ থাকবে ওয়াইন। যার ন্যূনতম মূল্য সাড়ে সাত পাউন্ড। দু’ মাইল অন্তর রাখা থাকবে ওয়াইন। তা গলায় ঢেলেই আবার দৌড়তে পারবেন প্রতিযোগীরা।
ম্যারথনের রুট এখনও স্থির হয়নি। তবে অচিরেই তা স্থির করে ফেলবেন আয়োজকরা।
গতবছর এই অভিনব ম্যারথন প্রতিযোগিতায় প্রায় তিন হাজার মানুষ অংশ নিয়েছিলেন। এখানে প্রতিযোগিতা কম। মজা বেশি। প্রতিযোগীরাও পেশাদার রানার নন। গোটা দিন পিকনিকের আনন্দে থাকতে পারবেন সবাই। আর প্রতিৎোগিতা শেষ হলে সবার হাতেই উঠবে ওয়াইনের গেলাস। তবে এ হেন কম্পিটিশনে যোগদান করার বয়স বেঁধে দেওয়া হয়েছে। আঠেরো বছর উত্তীর্ণ হলেই তবে এই প্রতিযোগিতায় অংশ নেওয়া যাবে। ১৮-র নীচে যারা, তাদের হাতে তো আর ওয়াইনের গ্লাস তুলে দেওয়া যাবে না!